Imtella' Frar 4, 2021 Ilbieraħ, Pete Buttigieg ħa l-ġurament bħala d-dsatax is-Segretarju għat-Trasport tal-Amerka. Buttigieg, li huwa ta' nisel Malti, ħa l-ġurament quddiem il-Viċi President tal-Istati Uniti Kamala Harris. Huwa ħa l-ġurament wara li s-Senat Amerikan ikkonfermah b'maġġoranza ta' 86 vot favur u tlettax-il vot kontra. Il-Viċi President Kamala Harris awgurat lil Pete Buttigieg u qalet li huwa se jkun qed isaħħaħ l-infrastruttura tal-Istati Uniti.